CELEX: 32008D0543
Language: sk
Date: 2008-06-18 00:00:00
Title: 2008/543/ES: Rozhodnutie Komisie z  18. júna 2008 , ktorým sa mení a dopĺňa rozhodnutie 2006/415/ES o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve [oznámené pod číslom K(2008) 2701] (Text s významom pre EHP)

3.7.2008   
            
            
               SK
            
            
               Úradný vestník Európskej únie
            
            
               L 173/25
            
         
      ROZHODNUTIE KOMISIE
   
   z 18. júna 2008,
   ktorým sa mení a dopĺňa rozhodnutie 2006/415/ES o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve
   [oznámené pod číslom K(2008) 2701]
   (Text s významom pre EHP)
   (2008/543/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (3), a najmä na jej článok 63 ods. 3,
   keďže:
   
               (1)
            
            
               Smernicou 2005/94/ES sa ustanovujú určité preventívne opatrenia týkajúce sa sledovania a včasného zistenia vtáčej chrípky, ako aj minimálne kontrolné opatrenia, ktoré sa majú uplatňovať v prípade zistenia ohniska tohto ochorenia hydiny alebo iných vtákov chovaných v zajatí. V tejto smernici sa ustanovuje, že je potrebné stanoviť podrobné pravidlá, ktoré si epidemiologická situácia vyžiada ako doplnenie minimálnych kontrolných opatrení ustanovených touto smernicou.
            
         
               (2)
            
            
               Rozhodnutím Komisie 2006/415/ES zo 14. júna 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve, ktorým sa zrušuje rozhodnutie 2006/135/ES (4), sa stanovujú určité ochranné opatrenia, ktoré sa majú uplatňovať s cieľom zabrániť šíreniu tejto choroby vrátane zriadenia oblastí A a B v súvislosti s predpokladaným alebo potvrdeným ohniskom tejto choroby. Spomenuté oblasti sú uvedené v prílohe k rozhodnutiu 2006/415/ES a v súčasnosti zahŕňajú časti Nemecka a Poľska. Toto rozhodnutie sa v súčasnosti uplatňuje do 30. júna 2008.
            
         
               (3)
            
            
               Keďže riziko výskytu ohnísk vysokopatogénnej vtáčej chrípky podtypu H5N1 v rámci Spoločenstva pretrváva, mali by sa zachovať opatrenia ustanovené v rozhodnutí 2006/415/ES, aby sa uplatňovali, pokiaľ sa uvedený vírus u hydiny zistí, čím sa nahradia opatrenia ustanovené v smernici 2005/94/ES.
            
         
               (4)
            
            
               Vzhľadom na súčasnú epidemiologickú situáciu v Spoločenstve v súvislosti s vtáčou chrípkou je vhodné, aby sa obdobie uplatňovania rozhodnutia 2006/415/ES predĺžilo do 30. júna 2009.
            
         
               (5)
            
            
               Nemecko a Poľsko informovali Komisiu, že vzhľadom na priaznivý vývoj na ich území v súvislosti s uvedenou chorobou už ochranné opatrenia v spojitosti s ohniskami vysokopatogénnej vtáčej chrípky podtypu H5N1 neuplatňujú. Opatrenia ustanovené v súlade s článkom 4 ods. 2 rozhodnutia 2006/415/ES týkajúce sa oblastí A a B už preto nie sú v uvedených členských štátoch potrebné.
            
         
               (6)
            
            
               Rozhodnutie 2006/415/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/415/ES sa mení a dopĺňa takto:
   
               1.
            
            
               V článku 12 sa dátum „30. júna 2008“ nahrádza dátumom „30. júna 2009“.
            
         
               2.
            
            
               V častiach A a B prílohy sa položky Nemecko a Poľsko vypúšťajú.
            
         Článok 2
   Toto rozhodnutie sa uplatňuje od 1. júla 2008.
   Článok 3
   Toto rozhodnutie je určené členským štátom.
   
      V Bruseli 18. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (3)  Ú. v. EÚ L 10, 14.1.2006, s. 16.
   
      (4)  Ú. v. EÚ L 164, 16.6.2006, s. 51. Rozhodnutie naposledy zmenené a doplnené rozhodnutím 2008/70/ES (Ú. v. EÚ L 18, 23.1.2008, s. 25).